**Ministru kabineta rīkojuma projekta “Par apropriācijas pārdali” sākotnējās ietekmes novērtējuma ziņojums (anotācija)**

|  |
| --- |
| **Tiesību aktu projektu anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par apropriācijas pārdali” (turpmāk – projekts) mērķis ir efektīva valsts budžeta līdzekļu izlietošana, paredzot apropriācijas pārdali uz budžeta resora “74. Gadskārtējā valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem”, lai nepieciešamības gadījumā būtu iespējams operatīvi piešķirt līdzekļus ar Covid-19 izplatību saistītā valsts apdraudējuma un tā seku novēršanas un pārvarēšanas pasākumiem.Projekts stājas spēkā tā parakstīšanas brīdī atbilstoši Oficiālo publikāciju un tiesiskās informācijas likuma 7.panta trešajā daļā noteiktajam. |

|  |
| --- |
| **I. Tiesību aktu projektu izstrādes nepieciešamība** |
| 1. | Pamatojums | Covid-19 infekcijas izplatības seku pārvarēšanas likuma 25.pants nosaka, ka finanšu ministram ir tiesības veikt apropriācijas izmaiņas, tai skaitā apropriācijas samazināšanu vai pārdali starp ministrijām un citām centrālajām valsts iestādēm ar Covid-19 izplatību saistītā valsts apdraudējuma un tā seku novēršanas un pārvarēšanas pasākumiem, ja ir pieņemts attiecīgs Ministru kabineta lēmums un Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas ir to izskatījusi un nav iebildusi, kā arī veikt apropriācijas pārdali ministrijai vai citai centrālajai valsts iestādei likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Budžeta programmā 20.00.00 “Būvniecība” 2020.gadā veidojas ekonomija 260 000 *euro* apmērā precēs un pakalpojumos saistībā ar iepirkumu rezultātā saņemtajiem piedāvājumiem.Pamatojoties uz Būvniecības nozares ekspertu padomes šā gada 3.jūnija sēdē un Latvijas Būvniecības padomes šā gada 18.jūnija sēdē lemto samazināts plānotā iepirkuma Būvniecības profesiju standartu nozares kvalifikācijas struktūras 5.,6. un 7.līmeņa pārskatīšana tikai uz 6.un 7.līmeņa pārskatīšanu un būvniecības profesiju standartu izstrādes apjoms. Novērtējot profesiju reglamentāciju, konkrētā profesijā strādājošo skaitu, profesijas lomu būvniecības struktūrā, atbilstoši iepriekš minēto padomju rekomendācijai uzsākta standartu izstrāde trīs profesijām – “Būvinženieris” (LKI 7. līmenis), “Ēku būvinženieris” (LKI 6. līmenis) un “Inženierkomunikāciju būvinženieris” (LKI 6. līmenis). Līdz ar to tika izsludināts iepirkums ar zemāku cenu.Saņemti piedāvājumi par mazāku līgumsummu, nekā sākotnēji plānotās arī šādos organizētajos iepirkumos, kā ekspertu pakalpojumi sērijveida daudzdzīvokļu dzīvojamo ēku konstrukciju mehāniskās stiprības un stabilitātes izpētei un tipveida risinājumu sagatavošanai, un pētījumā par prognozētām izmaiņām darbaspēka un būvmateriālu izmaksās būvniecības nozarē Latvijā.Atcelti iepriekš paredzētie darba braucieni, kā arī vairākas plānotās tikšanās notika attālināti.Budžeta apakšprogrammā 26.02.00 “Konkurences politikas ieviešana” veidojas ekonomija 12 000 *euro* apmērā precēs un pakalpojumos par nenotikušajiem komandējumiem.Budžeta apakšprogrammā 29.06.00 “Enerģētikas jautājumu administrēšana” veidojas ekonomija atlīdzībā 120 000 *euro* apmērā. No 2020.gada 1.janvāra Būvniecības valsts kontroles birojs pilda enerģētikas sfēras uzraudzības un kontroles funkciju, kā rezultātā Būvniecības valsts kontroles birojam tika piešķirtas 30 jaunas amatu vietas. Kvalificētu darbinieku atrašana Latvijas darba tirgū ir grūts un laikietilpīgs process, jo ir nepieciešami speciālisti ar specifiskām zināšanām enerģētikas jomā, līdz ar to no 1.janvāra nebija aizpildītas visas amatu vietas.Budžeta programmā 97.00.00 “Nozaru vadība un politikas plānošana” paredzams līdzekļu ietaupījums 74 705 *euro* apmērā precēs un pakalpojumos par nenotikušajiem komandējumiem.Ekonomikas ministrija ierosina apropriācijas pārdali 466 705 *euro* apmērā uz budžeta resora “74. Gadskārtējā valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem”, lai nepieciešamības gadījumā būtu iespējams operatīvi piešķirt līdzekļus neparedzētiem gadījumiem saskaņā ar Ministru kabineta 2018.gada 17.jūlija noteikumiem Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas”, tajā skaitā ar Covid-19 izplatību saistītā valsts apdraudējuma un tā seku novēršanas un pārvarēšanas pasākumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Būvniecības valsts kontroles birojs unKonkurences padome. |
| 4. | Cita informācija | Nav |

|  |  |
| --- | --- |
| **II. Tiesību aktu projektu ietekme uz sabiedrību, tautsaimniecības attīstību un administratīvo slogu** |  |
| Projekts šo jomu neskar |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 12 254 803 | -466 705 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi  | 12 254 803 | -466 705  | 0 | 0 | 0 | 0 | 0 |
| EM BP 20.00.00 | 3 750 796 | -260 000 | 0 | 0 | 0 | 0 | 0 |
| EM BP 26.02.00 | 1 304 484 | -12 000 | 0 | 0 | 0 | 0 | 0 |
| EM BP 29.06.00 | 1 271 000 | -120 000 | 0 | 0 | 0 | 0 | 0 |
| EM BP 97.00.00 | 5 928 523 | -74 705 | 0 | 0 | 0 | 0 | 0 |
| 1.2. valsts speciālais budžets  | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 12 254 803 | -466 705 | 0 | 0 | 0 | 0 | 0 |
| 2.1. valsts pamatbudžets  | 12 254 803 | -466 705 | 0 | 0 | 0 | 0 | 0 |
| EM BP 20.00.00 | 3 750 796 | -260 000 | 0 | 0 | 0 | 0 | 0 |
| EM BP 26.02.00 | 1 304 484 | -12 000 | 0 | 0 | 0 | 0 | 0 |
| EM BP 29.06.00 | 1 271 000 | -120 000 | 0 | 0 | 0 | 0 | 0 |
| EM BP 97.00.00 | 5 928 523 | -74 705 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Finansējums 466 705 *euro* apmērā tiks pārdalīts uz budžeta resora "74. Gadskārtējā valsts budžeta izpildes procesā pārdalāmais finansējums" programmu 02.00.00 "Līdzekļi neparedzētiem gadījumiem". |

|  |
| --- |
| **IV. Tiesību aktu projektu ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību aktu projektu atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Būvniecības valsts kontroles birojs un Konkurences padome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija |  Nav |

Ekonomikas ministrs J. Vitenbergs

Vīza:

Valsts sekretārs E. Valantis